Λεξιμάθεια

Τα μαθηματικά γίνονται ΕΝΑ!
2023-04-22 16:00 - 20:00 (Europe/Helsinki) | Leximathia, Χελμού 17, Άγιος Στέφανος, Αθήνα, Αττική, 14565, Greece
Τα μαθηματικά γίνονται ΕΝΑ!
Ένα για όλους κι ο καθένας με τον τρόπο του!
Ημερομηνία διεξαγωγής σεμιναρίου: Σάββατο 22 Απριλίου 2023
ΕΝΑ σεμινάριο διαφορετικό από τα άλλα! ΈΝΑ διαδικτυακό σεμινάριο για τη διδασκαλία των μαθηματικών, που γεφυρώνει το χάσμα μεταξύ δημοτικού και γυμνασίου. ΕΝΑ σεμινάριο που θα εμπλουτίσει τη μαθηματική εργαλειοθήκη δασκάλων, καθηγητών και ειδικών παιδαγωγών. Τα χρώματα, τα σχήματα, τα βιωματικά υλικά, η σύνδεση με την πραγματική ζωή, οι μνημονικές τεχνικές είναι τα εργαλεία που πρέπει να δώσουμε στους μαθητές μας, για να χτίσουν ‘’γέφυρες’’ ανάμεσα σε δημοτικό και γυμνάσιο, ‘’γέφυρες’’ μαθηματικής σκέψης με διάρκεια και σταθερότητα.
Οι βασικοί πυλώνες της φιλοσοφίας που προτείνουμε είναι τρεις:
1) Παιδοκεντρικές και παιχνιδοκεντρικές δραστηριότητες
2) Χρήση αναπαραστάσεων
3) Επικοινωνία και διάδραση
Κατά τη διάρκεια του σεμιναρίου θα παρουσιαστούν και θα συζητηθούν επιλεκτικά μαθηματικοί τομείς που αφορούν στις μεγαλύτερες τάξεις του δημοτικού σχολείου και φτάνουν μέχρι την Γ’ Γυμνασίου, χτίζοντας έτσι μια ενιαία μαθηματική λογική για όλες τις βαθμίδες. Η εστίασή μας θα είναι ο διαφορετικός τρόπος προσέγγισης των παιδιών με Γενικευμένες από τα παιδιά με Ειδικές Μαθησιακές δυσκολίες, όπου αυτό χρειάζεται. Συγκεκριμένα η ύλη που θα καλύψουμε είναι:

Δυσαριθμησία και Μαθησιακές Δυσκολίες στα Μαθηματικά
Μαθηματικοφοβία
Τα 8 θανάσιμα αμαρτήματα του εκπαιδευτικού μας συστήματος.
Διδασκαλία Αξίας θέσης ψηφίου σε φυσικούς και δεκαδικούς αριθμούς: Αξία ανεκτίμητη για όλες τις βαθμίδες.
Διδασκαλία κλασματικών αριθμών: Το κομμάτι που συνδέει τα εύκολα με τα δύσκολα.
Διδασκαλία εξισώσεων: Χτίζοντας τον άγνωστο χ από το δημοτικό ως το Γυμνάσιο
Διδασκαλία Αριθμητικών Παραστάσεων: Ο πρωταγωνιστής που βάζει σε σειρά τις σκέψεις μικρών και μεγάλων

Εισηγητές:
Αιμίλιος Σπανούλης, Μαθηματικός,
Ανθή Κοκκώνη, Κοινωνιολόγος-Ειδική Παιδαγωγός,
Κέλλυ Βλασσοπούλου, Φιλόλογος-Ειδική Παιδαγωγός,
Στόχος μας είναι να εκπαιδεύσουμε τους εκπαιδευτικούς ώστε να εκπαιδεύσουν τα παιδιά σε ένα νέο μαθηματικό τρόπο σκέψης και μαθηματικής λογικής, που είναι ταυτόχρονα ένας για όλους αλλά έχει την ευελιξία να διαφοροποιείται για τις ανάγκες του κάθε παιδιού.
Απευθύνεται σε φοιτητές και επαγγελματίες: Εκπαιδευτικούς Πρωτοβάθμιας Εκπαίδευσης, Μαθηματικούς Δευτεροβάθμιας Εκπαίδευσης και Ειδικούς Παιδαγωγούς
Διάρκεια σεμιναρίου: 4 ώρες, 16:00 – 20:00 μ.μ
Κόστος: 45 ευρώ. Για εγγραφές άνω των τριών ατόμων ταυτόχρονα παρέχεται έκπτωση και το κόστος διαμορφώνεται σε 35 ευρώ το άτομο.
Ημερομηνία διεξαγωγής σεμιναρίου:
Το σεμινάριο θα διεξαχθεί μέσω της διαδικτυακής πλατφόρμας zoom.
Το link θα σταλεί στους συμμετέχοντες μέσω mail την Παρασκευή 21 Απριλίου 2023
Συμμετοχές μέχρι και Πέμπτη 20 Απριλίου 2023
Θα δοθεί Βεβαίωση Παρακολούθησης.
Επικοινωνήστε στο 210-8145670 για να κάνετε την κράτησή σας τώρα ή online στην ιστοσελίδα μας.

Σεμινάριο αγγλικών – ΖΟΟΜ webinar
2022-02-26 11:00 - 16:30 | Leximathia, Χελμού 17, Άγιος Στέφανος, Αθήνα, Αττική, 14565, Greece
Dear teacher help me to help you: Mindful teaching for students with various difficulties
( Διαδικτυακό σεμινάριο διάρκειας 5,5 ωρών)
Πώς θα διαβάζατε τις λέξεις: cobra, Kitten, dock, character, queen;
Ακούμε /k/,αλλά βλέπουμε διαφορετικά γραφήματα.
Η Αγγλική γλώσσα παρουσιάζει πληθώρα ανώμαλων λέξεων, εξαιρέσεων αλλά και φωνολογικών ιδιαιτεροτήτων. Στα Αγγλικά, αυτό που γράφουμε δε συμβαδίζει πάντοτε με αυτό που διαβάζουμε. Αντίθετα, στην ελληνική γλώσσα, σχεδόν πάντοτε, γράφουμε ό,τι ακούμε και διαβάζουμε αυτό που βλέπουμε (φωνολογικά ομαλή γλώσσα).
Για να αντιμετωπιστούν αυτές οι δυσκολίες που παρουσιάζουν οι Έλληνες μαθητές στην εκμάθηση της Αγγλικής γλώσσας, χρειάζεται η εφαρμογή μιας εξειδικευμένης μεθόδου. Η μέθοδος αυτή οφείλει να τηρεί τις παρακάτω παραμέτρους:

να εξοικειώνει το μαθητή με τα γραφήματα (γράμματα) και τα φωνήματα (ήχους) της Αγγλικής γλώσσας
να είναι πολυαισθητηριακή, δηλαδή η διδασκαλία να ενεργοποιεί όλα τα αισθητηριακά κανάλια (οπτικό, ακουστικό, κιναισθητικό)
να εξασκεί το παιδί πρωτίστως στην ανάγνωση και στην οπτική αναγνώριση συλλαβών και λέξεων.

Στόχος της διαδικτυακής ημερίδας είναι να προωθήσουμε και να υποστηρίξουμε την καινοτομία και τη δημιουργικότητα στην εκπαίδευση, δίνοντας την ευκαιρία σε όσους καθηγητές αγγλικών και ειδικούς παιδαγωγούς το επιθυμούν να έχουν πρόσβαση σε μία ολοκληρωμένη εκπαίδευση.
Κατά τη διάρκεια του σεμιναρίου παρουσιάζονται τα εξής θέματα:
ΕΝΟΤΗΤΑ Α: Θεωρητικό υπόβαθρο

Νευροαναπτυξιακές διαταραχές (Μαθησιακές Δυσκολίες, Διαταρραχή Ελλειμματικής Προσοχής με ή χωρίς Υπερκινητικότητα, Ειδική Γλωσσική Διαταραχή, Διαταραχή Αυτιστικού φάσματος Υψηλής λειτουργικότητας).
Διαφορές ανάμεσα στην Ελληνική και την Αγγλική γλώσσα. Γιατί οι Έλληνες μαθητές με μαθησιακές ιδιαιτερότητες δυσκολεύονται τόσο πολύ στα αγγλικά;
Τι σημαίνει πολυαισθητηριακή διδασκαλία και γιατί χρειάζεται να την ενσωματώσουμε στη διδασκαλία μας;

ΕΝΟΤΗΤΑ Β: Τεχνικές παρέμβασης στον τομέα της φωνολογικής επίγνωσης (ανάγνωση και ορθογραφία).
ΕΝΟΤΗΤΑ Γ: Τεχνικές παρέμβασης στη γραμματική
Απευθύνεται σε φοιτητές και επαγγελματίες (καθηγητές αγγλικής φιλολογίας και ειδικούς παιδαγωγούς)
Πότε;
Η ημερομηνία διεξαγωγής του σεμιναρίου είναι την Σάββατο 26 Φλεβάρη 2022
Ώρα: 11.00π.μ.- 16:30μ.μ
Διάρκεια: 5,5 ώρες
Πού: Διαδικτυακή πλατφόρμα zoom meeting
Κόστος συμμετοχής: 95 ευρώ
(Είναι απαραίτητη η εγγραφή σας πριν την έναρξη του σεμιναρίου είτε μέσω της ψηφιακής πλατφόρμας είτε κατόπιν τηλεφωνικής επικοινωνίας στο 210/8145670).
Παροχές:

σημειώσεις
διδακτικό υλικό
χρήσιμοι συνδέσμοι
έντυπο και ηλεκτρονικό υλικό
σύγχρονη βιβλιογραφία,
βεβαίωση παρακολούθησης

θα είναι διαθέσιμα στους εκπαιδευτικούς για προσωπική χρήση.
Ανθή Κοκκώνη is inviting you to a scheduled Zoom meeting.
Topic: webinar
Time: Feb 26, 2022 11:00 AM Athens

"Μια φορά κι έναν καιρό ήταν, είναι και θα είναι ο άνθρωπος"
2021-12-04 20:00 - 22:00 | Αττική
Οι νέοι γονείς έχουν ανάγκη από στοιχεία, και όχι μόνο συμβουλές, σχετικά με την ανατροφή των παιδιών τους. Δυστυχώς, στις μέρες μας, τα στοιχεία αυτά γίνονται ολοένα και πιο δυσεύρετα μπροστά στη συνεχώς διευρυνόμενη βιβλιογραφία που απευθύνεται στους ΝΕΟΥΣ ΓΟΝΕΙΣ! Χιλιάδες βιβλία, blogs αλλά και αμέτρητα μηνύματα από φίλους, συγγενείς, γείτονες, γιαγιάδες…
Tελικά τι θα επιλέξει να πιστέψει ο νέος γονέας; Το πολύ σπουδαίο όμως είναι ότι η επιστήμη δε μεροληπτεί, δε χαϊδεύει…απλώς καταρρίπτει δοξασίες. Το παρόν διαδραστικό σεμινάριο έρχεται λοιπόν να καταρρίψει μύθους, να γεφυρώσει το χάσμα μεταξύ της επιστημονικής γνώσης και της γονικής πρακτικής και να αποδείξει ότι μεταξύ των άπειρων συμβουλών σχετικά με τη σωστή ανατροφή των παιδιών, είναι πάντα καλύτερο να επιλέγεις εκείνες που είναι περισσότερο διασκεδαστικές!

Σεμινάριο αγγλικών
2019-06-23 12:00 - 19:00 | Leximathia, Χελμού 17, Άγιος Στέφανος, Αθήνα, Αττική, 14565, Greece
Dear teacher help me to help you: Mindful teaching for dyslexic learners
(βιωματικό σεμινάριο διάρκειας 7 ωρών)
Πώς θα διαβάζατε τις λέξεις: cobra, Kitten, dock, character, queen;
Ακούμε /k/,αλλά βλέπουμε διαφορετικά γραφήματα.
Η Αγγλική γλώσσα παρουσιάζει πληθώρα ανώμαλων λέξεων, εξαιρέσεων αλλά και φωνολογικών ιδιαιτεροτήτων. Στα Αγγλικά, αυτό που γράφουμε δε συμβαδίζει πάντοτε με αυτό που διαβάζουμε. Αντίθετα, στην ελληνική γλώσσα, σχεδόν πάντοτε, γράφουμε ό,τι ακούμε και διαβάζουμε αυτό που βλέπουμε (φωνολογικά ομαλή γλώσσα).
Για να αντιμετωπιστούν αυτές οι δυσκολίες που παρουσιάζουν οι Έλληνες μαθητές στην εκμάθηση της Αγγλικής γλώσσας, χρειάζεται η εφαρμογή μιας εξειδικευμένης μεθόδου. Η μέθοδος αυτή οφείλει να τηρεί τις παρακάτω παραμέτρους:

να εξοικειώνει το παιδί με τα γραφήματα (γράμματα) και τα φωνήματα (ήχους) της Αγγλικής γλώσσας
να είναι πολυαισθητηριακή, δηλαδή η διδασκαλία να ενεργοποιεί όλα τα αισθητηριακά κανάλια (οπτικό, ακουστικό, κιναισθητικό)
να εξασκεί το παιδί πρωτίστως στην ανάγνωση και στην οπτική αναγνώριση συλλαβών και λέξεων.

Στόχος της ημερίδας είναι να προωθήσουμε και να υποστηρίξουμε την καινοτομία και τη δημιουργικότητα στην εκπαίδευση, δίνοντας την ευκαιρία σε όσους καθηγητές αγγλικών και ειδικούς παιδαγωγούς το επιθυμούν να έχουν πρόσβαση σε μία ολοκληρωμένη εκπαίδευση. Κατά τη διάρκεια του σεμιναρίου παρουσιάζονται τα εξής θέματα:
ΕΝΟΤΗΤΑ Α: Θεωρητικό υπόβαθρο

Δυσλεξία και σύγχρονα ερευνητικά δεδομένα.
Διαφορές ανάμεσα στην Ελληνική και την Αγγλική γλώσσα. Γιατί οι έλληνες μαθητές με δυσλεξία δυσκολεύονται τόσο πολύ στα αγγλικά;
Ποια γνωστικά αντικείμενα αξιολογούμε προκείμενου να γνωρίζουμε τη μαθησιακή ετοιμότητα του μαθητή στην αγγλική γλώσσα;
Τι σημαίνει πολυαισθητηριακή διδασκαλία και γιατί χρειάζεται να την ενσωματώσουμε στη διδασκαλία μας;

ΕΝΟΤΗΤΑ Β: Πώς αξιολογώ παιδιά με μαθησιακές δυσκολίες στην αγγλική γλώσσα και τι εκπαιδευτικούς στόχους θέτω
ΕΝΟΤΗΤΑ Γ: Τεχνικές παρέμβασης στον τομέα της φωνολογικής επίγνωσης (ανάγνωση και ορθογραφία).
ΕΝΟΤΗΤΑ Δ: Τεχνικές παρέμβασης στο γραπτό λόγο και στη γραμματική
ΕΝΟΤΗΤΑ Ε: Διαχείριση δύσκολων συμπεριφορών μέσα στην τάξη
Σε ποιους απευθύνεται το σεμινάριο;
Απευθύνεται σε φοιτητές και επαγγελματίες (καθηγητές αγγλικής φιλολογίας και ειδικούς παιδαγωγούς)
Πότε;
Η ημερομηνία διεξαγωγής του σεμιναρίου είναι την Κυριακή 23 Ιουνίου 2019
Ώρα: 10.00π.μ.- 17:00μ.μ
Διάρκεια: 7 ώρες
Πού: Χελμού 17, Άγιος Στέφανος
Κόστος συμμετοχής: για ατομικές εγγραφές: 80 ευρώ, για ομαδικές εγγραφές: 70 ευρώ
(Είναι απαραίτητη η εγγραφή σας πριν την έναρξη του σεμιναρίου είτε μέσω της ψηφιακής πλατφόρμας είτε κατόπιν τηλεφωνικής επικοινωνίας στο 210/8145670).
Παροχές:

σημειώσεις
διδακτικό υλικό
χρήσιμοι συνδέσμοι
έντυπο και ηλεκτρονικό υλικό
σύγχρονη βιβλιογραφία,
βεβαίωση παρακολούθησης

θα είναι διαθέσιμα στους εκπαιδευτικούς για προσωπική χρήση.

Σεμινάριο Δυσαριθμησίας
2019-06-22 12:00 - 18:00 | Leximathia, Χελμού 17, Άγιος Στέφανος, Αθήνα, Αττική, 14565, Greece
Μας το ζητήσατε και θα το πραγματοποιήσουμε: Το Πρότυπο Κέντρο Λόγου και Μάθησης «λεξιμάθεια» ξανανοίγει τις πόρτες του και σας προσκαλεί να συμμετάσχετε σε ένα βιωματικό σεμινάριο με θέμα:
‘’Η αντιμετώπιση δυσκολιών στα μαθηματικά σε παιδιά δημοτικού’’.
Πρόκειται για ένα ειδικά διαμορφωμένο σεμινάριο που βοηθάει τους εκπαιδευτικούς να εμπλουτίσουν την παλέτα διδασκαλίας τους και να κινητοποιήσουν περισσότερο τους μαθητές τους στο γνωστικό αντικείμενο των μαθηματικών!
Πώς το σκεφτήκαμε…
Έχουμε δει από την πολυετή εμπειρία μας ότι η διδασκαλία των μαθηματικών γίνεται συχνά με τρόπο αποσπασματικό, χωρίς να συνδέεται η μαθηματική γνώση με τον πραγματικό κόσμο και την καθημερινότητα των παιδιών. Τα παιδιά μας καλούνται συχνά να χειριστούν μαθηματικά σύμβολα, έννοιες, αριθμούς χωρίς να έχουν κατανοήσει τι ακριβώς σημαίνουν, τι σηματοδοτούν, τι αντιπροσωπεύουν. Οι συνέπειες είναι ορατές: δυσκολεύονται στο μέτρημα, στους υπολογισμούς, στην κατανόηση συμβόλων, στην κατάκτηση, μαθηματικών εννοιών στην κατανόηση μαθηματικών προβλημάτων. Αυτό συχνά οδηγεί πολλά παιδιά σε συνεχείς αποτυχίες, άγχη και μειωμένη αυτοπεποίθηση. Δεν είναι πολύ κρίμα τα παιδιά μας να θέλουν αλλά να μην μπορούν; Σκεφτήκαμε λοιπόν ότι αυτό που χρειάζονται τα παιδιά είναι γερές μαθηματικές βάσεις οι οποίες χτίζονται μόνο μέσα από τη βιωματική ενασχόλησή τους με τις βασικές και θεμελιώδεις μαθηματικές έννοιες.
Οι βασικοί πυλώνες της φιλοσοφίας που προτείνουμε είναι τρεις:

Παιδοκεντρικές και παιχνιδοκεντρικές δραστηριότητες
Χρήση αναπαραστάσεων
Επικοινωνία και διάδραση

Κατά τη διάρκεια του σεμιναρίου θα παρουσιαστούν και θα συζητηθούν τα εξής θέματα:

Πολυαισθητηριακή διδασκαλία: η χρησιμότητα της και η ανάγκη να ενσωματωθεί στην καθημερινή διδασκαλία.
Πώς μαθαίνουν οι μαθητές μέσα στην τάξη.
Το κατάλληλο μαθηματικό περιβάλλον μέσα στην τάξη.
Προμαθηματικές έννοιες και η σημασία τους στην πρωτοβάθμια εκπαίδευση.
Ανάγνωση και γραφή αριθμών και μαθηματικών συμβόλων.
Απόκτηση απαριθμητικής δεξιότητας.
Διδασκαλία θεσιακής αξίας αριθμών (ακέραιων και δεκαδικών).
Οι 4 αλγόριθμοι (πρόσθεση, αφαίρεση, πολλαπλασιασμός, διαίρεση).
Η Τεχνολογία στην υπηρεσία των μαθηματικών.
Νοεροί υπολογισμοί για όλες τις πράξεις.
Τα κλάσματα ως σχέσεις ποσοτήτων.
Κέρματα του ευρώ και ρέστα.
Η έννοια του χρόνου και η εκμάθηση της ώρας.
Τεχνικές κατανόησης και επίλυσης απλών και σύνθετων προβλημάτων.

Θα δοθούν συγκεκριμένα παραδείγματα ηχογραφημένα και σε βίντεο καθώς και συγκεκριμένα παραδείγματα βιωματικών ασκήσεων και παιχνιδιών που προάγουν τη βαθιά γνώση των μαθηματικών.
Στόχος μας να μετατρέψουμε τη διδασκαλία των μαθηματικών σε μία όσο το δυνατόν πιο ωφέλιμη και ευχάριστη εμπειρία τόσο για εσάς όσο και για τα παιδιά που δυσκολεύονται, δίνοντάς σας την ευκαιρία να ακούσετε τα συμπεράσματα στα οποία έχουμε καταλήξει ύστερα από 20 χρόνια εμπειρίας και διδασκαλίας. Σε ποιους απευθύνεται το σεμινάριο;
Απευθύνεται σε φοιτητές και επαγγελματίες
(εκπαιδευτικούς πρωτοβάθμιας εκπαίδευσης, μαθηματικούς και ειδικούς παιδαγωγούς)
Πότε;
Η ημερομηνία διεξαγωγής του σεμιναρίου είναι την Σάββατο 22 Ιουνίου 2019
Ώρα: 10.00 π.μ-16:00μ.μ
Διάρκεια: 6 ώρες
Πού: Χελμού 17, Άγιος Στέφανος
Κόστος συμμετοχής: για ατομικές εγγραφές: 70 ευρώ, για ομαδικές εγγραφές: 60 ευρώ
(Είναι απαραίτητη η εγγραφή σας πριν την έναρξη του σεμιναρίου είτε μέσω της ψηφιακής πλατφόρμας είτε κατόπιν τηλεφωνικής επικοινωνίας στο 210/8145670).
Παροχές:

σημειώσεις
διδακτικό υλικό
χρήσιμοι συνδέσμοι
έντυπο και ηλεκτρονικό υλικό
σύγχρονη βιβλιογραφία,
βεβαίωση παρακολούθησης

θα είναι διαθέσιμα στους εκπαιδευτικούς για προσωπική χρήση.
